Πρόταση κανονισμού του Συμβουλίου που τροποποιεί το παράρτημα του κανονισμού (ΕΟΚ) αριθ. 3911/92 του Συμβουλίου σχετικά με την εξαγωγή πολιτιστικών αγαθών

(96/C 6/07)

(Κείμενο που παρουσιάζει ενδιαφέρον για τον ΕΟΧ)

COM(95) 479 τελικό - 95/0253(ACC)

(Υποβλήθηκε από την Επιτροπή στις 20 Οκτωβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, σύμφωνα με τις διάφορες καλλιτεχνικές παραδόσεις στην Κοινότητα, οι υδατογραφίες (ακουαρέλλες), οι κρητιδογραφίες (παστέλ) και οι υδροκομμιογραφίες (γκουάς) θεωρούνται είτε ως ζωγραφικοί πίνακες είτε ως σχέδια 7 ότι η κατηγορία 4 του παραρτήματος του κανονισμού (ΕΟΚ) αριθ. 3912/92 του Συμβουλίου της 9ης Δεκεμβρίου 1992 σχετικά με την εξαγωγή πολιτιστικών αγαθών (1) περιλαμβάνει τα σχέδια που έχουν γίνει εξ ολοκλήρου με το χέρι σε οποιοδήποτε υπόστρωμα και με οποιοδήποτε υλικό και η κατηγορία 3 περιλαμβάνει ζωγραφικούς πίνακες που έχουν γίνει εξ ολοκλήρου με το χέρι σε οποιοδήποτε υπόστρωμα και με οποιοδήποτε υλικό 7 ότι τα κατώτατα όρια που ισχύουν για τις δύο αυτές κατηγορίες είναι διαφορετικά 7 ότι αυτό θα μπορούσε να οδηγήσει σε σοβαρές διαφορές όσον αφορά τη μεταχείριση στην οποία υποβάλλονται στην ενιαία εσωτερική αγορά οι υδατογραφίες (ακουαρέλες), οι κρητιδογραφίες (παστέλ) και οι υδροκομμιογραφίες (γκουάς) ανάλογα με το κράτος μέλος στο οποίο βρίσκονται 7 ότι απαιτείται να αποφασιστεί για την εφαρμογή του κανονισμού σε ποια κατηγορία κατατάσσονται αυτές, ώστε να διασφαλιστεί ότι τα ισχύοντα κατώτατα όρια είναι τα ίδια σε ολόκληρη την Κοινότητα 7

ότι η πείρα έδειξε ότι οι τιμές που επιτυγχάνουν οι υδατογραφίες (ακουαρέλες), οι κρητιδογραφίες (παστέλ) και οι υδροκομμιογραφίες (γκουάς) τείνουν να είναι μάλλον υψηλότερες από τις τιμές των σχεδίων και πολύ χαμηλότερες από τις τιμές που επιτυγχάνουν οι ελαιογραφίες ή οι τέμπερες 7 ότι, συνεπώς, είναι σκόπιμο να υπαχθούν οι υδατογραφίες (ακουαρέλες), οι κρητιδογραφίες (παστέλ) και οι υδροκομμιογραφίες (γκουάς) σε χωριστή κατηγορία, με κατώτατο όριο τις 30 000 Ecu 7 ότι, έτσι, θα διασφαλιστεί ότι για τα πιο σημαντικά έργα θα απαιτείται άδεια εξαγωγής, ενώ δεν θα δημουργείται άσκοπο διοικητικό βάρος για τις αρχές που εκδίδουν τις άδειες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 3911/92 του Συμβουλίου τροποποιείται ως εξής:

α) στο σημείο Α

i) η περιγραφή στο σημείο 3 αντικαθίσταται από τα παρακάτω:

«Ζωγραφικοί πίνακες, άλλοι από αυτούς που περιλαμβάνονται στις κατηγορίες 3α ή 4, που έχουν γίνει εξ ολοκλήρου με το χέρι, σε οποιοδήποτε υπόστρωμα και με οποιοδήποτε υλικό»,

ii) προστίθεται νέο σημείο 3α ως εξής:

«3α. Υδατογραφίες (ακουαρέλες), κρητιδογραφίες (παστέλ) και υδροκομμιογραφίες (γκουάς), που έχουν γίνει εξ ολοκλήρου με το χέρι, με οποιοδήποτε υλικό»,

iii) η περιγραφή στο σημείο 4 αντικαθίσταται από τα παρακάτω:

«Ψηφιδωτά, εκτός εκείνων που εμπίπτουν στις κατηγορίες 1 ή 2, που έχουν γίνει εξ ολοκλήρου με το χέρι, με οποιοδήποτε υλικό και σχέδια, που έχουν γίνει εξ ολοκλήρου με το χέρι, σε οποιοδήποτε υπόστρωμα και με οποιοδήποτε υλικό» 7

β) Στο σημείο Β:

προστίθεται μια νέα κατηγορία:

«30 000

- 3α) [Υδατογραφίες (ακουαρέλες), κρητιδογραφίες (παστέλ) και υδροκομμιογραφίες (γκουάς)]».

Άρθρο 2

Ο παρών κανονισμός τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Σεπτεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 395 της 31. 12. 1992, σ. 1.